ది గ్రడ్జ్
దీనికి కొనసాగింపు (సీక్వెల్) గా "ది గ్రడ్జ్ 2"ని ఇది విడుదలైన మూడు రోజులకు ప్రకటించారు. ఇది 2006లో విడుదలైంది. కొనసాగింపు చిత్రంలో కరెన్ చిన్న సోదరి అబ్రేగా అంబర్ తాంబ్లిన్ నటించింది. కరెన్‌ను జపాన్ నుంచి ఇంటికి తీసుకురావడానికి అబ్రేను తన తల్లితో పాటు అక్కడకు పంపుతారు.
ది సౌండ్ ఆఫ్ మ్యూజిక్
ది సౌండ్ ఆఫ్ మ్యూజిక్ (“The Sound of Music”) 1965లో 38వ అకాడెమీ అవార్డుల్లో ఉత్తమ చిత్రంగా పురస్కారాన్ని అందుకున్న సంగీత భరితమైన ఆంగ్ల చిత్రం. ఇది ఏభైఏళ్లగా సినీ సంగీత ప్రేమికులను ఆకట్టుకుంటూనే ఉంది. 1959లో అప్పటి ప్రముఖ సంగీతరూపకర్తలైన రిచర్డ్స్ రాడ్జర్స్ మరియు ఆస్కార్ హేమర్స్టీన్II, బ్రాడ్వే మ్యూజికల్ థియేటర్ కోసం సంయుక్తంగా రచించిన సంగీతరూపకం ది సౌండ్ అఫ్ మ్యూజిక్. “జార్జ్ లుడ్విగ్ వోన్ ట్రాప్” (Georg Ludwig von Trapp) అనే మిలిటరీ కేప్టెన్ జీవిత కథ ఈ సంగీతరూపకానికి ఆధారం. ఎన్నో అవార్డులు, ప్రశంసలు అందుకున్న ఈ సంగీతరూపకాన్ని 1965లో రాబర్ట్ వైజ్ తానే దర్శక నిర్మాణ బాధ్యతలు చేపట్టి సినిమాగా తీసి ట్వంటీయెత్ సెంచరీ ఫాక్స్ సంస్థ ద్వారా విడుదల చేసారు. బాక్సాఫీస్ రికార్డులను బద్దలు చేస్తూ ఈ సినిమా అఖండ విజయాన్ని చవిచూసి కాసుల వర్షం కురిపించింది. అంతర్జాతీయ ప్రఖ్యాతిని సంపాదించుకున్న ఈ సినిమా వందేళ్ళ ప్రపంచ సినీ చరిత్రలో నూరు గొప్పచిత్రాల్లో ఒకటిగా నిలిచింది.